Jonas Kalinauskas

Jonas Kalinauskas (g. 1947 m. lapkričio 24 d.) – Lietuvos poetas, „Poezijos pavasario“ laureatas (2011 m.).

Biografija 
Sesuo – raštoja Danutė Kalinauskaitė.

Jonas Kalinauskas 1972 m. baigė lietuvių kalbos ir literatūros studijas Vilniaus universitete, 1985 m. – Maksimo Gorkio pasaulinės literatūros instituto aukštuosius literatūros kursus Maskvoje. Dirbo periodinių leidinių redakcijose, pataisos darbų kolonijoje, Lietuvos kino studijoje.

Kūryba 
Jono Kalinausko kūrybai būdingas lakoniškas suprozintas kalbėjimas, dažnai atspindintis mažo provincijos miestelio slegiančią buitį ir vidinę nedarną; vyrauja fragmentiškumas, motyvų kaita, eilėraščio virsmas novelės santrauka. Vėlyvoji lyrika – modernesnės formos, joje ryšku sapno, būties skaudumo, susvetimėjimo motyvai. Parašė scenarijų meniniams, dokumentiniams ir muzikiniams filmams.

Jono Kalinausko eilėraščių išversta ir publikuota rusų, anglų, vokiečių, ispanų, lenkų, prancūzų ir kitomis kalbomis.

Eilėraščiai
 Pajevonio fragmentai (1977 m.)
 Kalbėk, paukšti (1980 m.)
 Tyla ir ugnis (1984 m.)
 Atminties namai (1986 m.)
 Trys gurkšniai oro (1989 m.)
 Žvelgiu į tamsą (1990 m.)
 Veidas dilgėlėse (1991 m.)
 Ir nėra svarbu (2003 m.)
 Sapnų liudininkas (2005 m.)
 Miego meistras (2008 m.)
 Plunksnų plėšytojas (2010 m.)
 Ar Spangis ateis (2014 m.)

Apdovanojimai 

 1982 m. sąjunginio N. Ostrovskio literatūrinio konkurso laureatas.
 1984 m. Šakių rajono premija už eilėraščius kaimo tema.
 2006 m. Salomėjos Nėries literatūrinė premija už poezijos knygą „Sapnų liudininkas“.
 2011 m. Poezijos pavasario laureatas už eilėraščių rinkinį „Plunksnų plėšytojos“.
 2013 m. Jotvingių premijos laureatas už poezijos knygą „Mano sodo vagis“.

Šaltiniai 

Lietuvos poetai